armvectores/hy_wikipedia_2023 huggingface dataset:
Կորսակովի համախտանիշ

Կորսակովի համախտանիշ, Կորսակովյան համախտանիշ կամ Կորսակովյան փսիխոզ, ամնեզտիկ համախտանիշի տարատեսակ, առաջանում է վիտամին B1-ի անբավարարության հետևանքով՝ սնուցման խանգարման, հաճախ գանգուղեղային վնասվածքի, գլխուղեղի ուռուցքի, սուր թթվածնաքաղցի պատճառով։


== Պատմություն ==
Համախտանիշն անվանվել է այն նկարագրած ռուս հոգեբույժ Ս. Ս. Կորսակովի պատվին։ Համախտանիշի բնութագիրը հրատարակվել է 1887 թվականին։ Կորասկովն այս համախտանիշն առաջին անգամ նկարագրել է որպես ալկոհոլային փսիխոզին հատուկ դրսևորում։ Սակայն, հետագա ուսումնասիրություններում հոգեբույժները բացահայտել են, որ ամնեզտիկ համախտանիշի նմանատիպ կլինիկական պատկեր նկատվում են գլխուղեղի տարբեր հիվանդությունների ժամանակ։


== Դասակարգում ==
ՀՄԴ-9-ում տեղի է ունեցել հետևյալ բաժանումը. ալկոհոլային Կորսակովյան համախտանիշ (ԽՍՀՄ-ում՝ կոդ 291.11, անգլիական տարբերակում՝ 291.1) և ոչ ալկոհոլային Կորսակովյան համախտանիշ (կոդ՝ 294.0):


== Կլինիկական պատկեր ==
Համախանիշի հիմքն է համարվում ֆիկսացիոն ամենզիան, այսինքն ներկա իրադարձությունները հիշելու անհնարինությունը՝ անցյալի հիշողությունների մասնակի պահպանմամբ։ Կապված դրա հետ, առաջանում է «ամնեզտիկ ապակողմնորոշում», այսինքն՝ կողմնորոշման խանգարում. հիվանդները չգիտեն, թե որտեղ են գտնվում, լինելով հիվանդանոցում, չեն կարողանում գտնել իրենց մահճակալը, չեն կարողանում ասել տարին, ամիսը, օրը։ Նաև լինում են կողմնորոշման խանգարումներ՝ տարածությունում և շրջապատող իրականությունում։ Կարող է դիտարկվել նաև պարամնեզիա՝ հիմնականում կոնֆաբուլացիայի տեսքով (երբ հիվանդը հայտնում է հորինված իրադարձությունների մասին) կամ պսևդոռեմինիցենցիա (հիշողական խաբկանքներ՝ ժամանակի մեջ իրադարձությունների տեղաշարժմամբ), կարող են դիտարկվել նաև կրիպտոմնեզիաներ։ Կարող են լինել ուշադրության կենտրոնացման խնդիրներ։
Էմոցիոնալ առումով, հիվանդների մոտ կարող է գերակշռել էյֆորիան և բարեհոգությունը կամ, հակառակը, անտարբերությունն ու ալարկոտությունը։


== Ծանոթագրություններ ==
Ջորջինա Ռայլի

Ջորջինա Ռայլի (անգլ.՝ Georgina Reilly, փետրվարի 12, 1986(1986-02-12), Գիլֆորդ, Անգլիա, Միացյալ Թագավորություն), կինոյի և հեռուստատեսության կանադացի դերասանուհի, առավել հայտնի է «Փոնտիփուլ» և «Այս ֆիլմը կոտրված է» ֆիլմերում, և «Լոս Անջելեսի Համալիր» և «Մերդոկի Գաղտնիքները» հեռուստասերիալներում խաղացած դերերով։


== Վաղ տարիներ ==
Ռայլին ծնվել է Անգլիայի Սարեյ քաղաքում։ Տասնվեց տարեկանում նա իր ընտանիքի հետ տեղափոխվել է Կանադայի Տորոնտո քաղաք։ Մեծանալով՝ Ռայլին բազմաթիվ արձակուրդներ է անցկացրել Կանադայում՝ այցելելով հարազատներին։ Նա սովորել և ավարտել է Ջավերգալի քոլեջը։


== Անձնական կյանք ==
Ռայլին կանադացի երաժիշտ Թոմ Ռայլիի թոռնուհին է։ Նրա հայրը՝ Դեյվիդ Ռայլին, գրող և կոմպոզիտոր է, իսկ մայրը աշխատում է արտադրությունում։ Ռայլիի ավագ եղբայրը Դիջեյ է։
2013 թվականի հունվարի 6-ին Ռայլին ամուսնացել է իր գործընկերոջ՝ Մարկ Օ'Բրայենի հետ, ում հետ ծանոթացել է 2011 թվականին «Դոյլի Հանրապետությունը» ֆիլմի նկարահանումների ժամանակ։


== Ֆիլմագրություն ==


=== Ֆիլմ ===


=== Հեռուստասերիալ ===


== Ծանոթագրություններ ==


== Արտաքին հղումներ ==
Ջորջինա Ռայլի Internet Movie Database կայքում
(316) Գոբերտա

(316) Գոբերտա (անգլ.՝ Goberta), աստերոիդ աստերոիդների հիմնական գոտում։ Հայտնաբերվել է 1891 թվականի սեպտեմբերի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,176383 ա. մ., առավելագույնը մոտենում է 2,7405 ա. մ. հեռավորության վրա և հեռանում 3,6122 ա. մ., իսկ Երկրի ուղեծրին Գոբերտա աստերոիդը նվազագույնը մոտենում է 1,757 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2067,75 երկրային օրվա ընթացքում, իր ուղեծրով շարժվելով միջինում 0,174102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։
Գոբերտա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(316) Գոբերտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առաջին սեր (ֆիլմ, 2009)

«Առաջին սեր» (ռուս.՝ «Первая любовь»), 2009 թվականի ռուսական երիտասարդական երաժշտական ֆիլմ, որ ստեղծել է ռեժիսոր-խորեոգրաֆ  Եգոր Դրուժինինը։ Ֆիլմի պրեմիերան կայացել է 2009 թվականի մարտի 5-ին։


== Սյուժե ==
Կարգախոսը՝ «Ահա այսպիսի երաժշտություն» (ռուս.՝ «Вот такая музыка!»)։
Ֆիլմի հերոսուհին, որին մարմնավորում է Յուլյա Սավիչևան, ծանոթանում է Սաշայի (Դմիտրի Բուրուկին) ու Իվանի (Իլյա Գլիննիկով) հետ։ Տանյան զբաղվում է պարով մի խմբակում, որը գլխավորում է բալետի պարուհի Գալինան (Իլզե Լիեպա)։ Սաշան ու Իվանն զբաղվում են ֆուտբոլով մի թիմում, որի հովանավորն է Ալեքսանդրի հայրը՝ Բորիսը (Իգոր Բալալաև)։ Նա ուզում է գնել ու փակել Մշակույթի տունը, որտեղ պարապում են Սաշան ու Տանյան։


== Դերերում ==
Յուլիա Սավիչևա – Տանյա
Իլզե Լիեպա – Գալինա
Դմիտրի Բուրուկին – Սաշա
Իլյա Գլիննիկով – Իվան
Ալեքսանդր Կռիլով – Մաքս
Իգոր Բալալաև – Բորիս
Յուրի Չեռնով – Նիկոլայ
Սերգեյ Զարուբին – Գեորգի
Եկատերինա Մինկովա – Օլգա
Օլգա Կարպուխովա – Վալյա
Անդրեյ Կրանկով – Լյոխա
Անժելիկա Ասլանյան – Նիկա
Դմիտրի Ադամովիչ
Իլշատ Շաբաև – պարող


== Ծանոթագրություններ ==


== Արտաքին հղումներ ==
Серебряная, Дарья։ «Рецензия»։ Time Out։ Արխիվացված է օրիգինալից 2012-08-18-ին։ Վերցված է 2012-08-15  
Кваша, Семён (4 марта 2009)։ «Король Лир сталинского ДК»։ Film.ru։ Արխիվացված է օրիգինալից 2012-08-18-ին։ Վերցված է 2012-08-15  
Горячева, Дарья (5 марта 2009)։ «Саша с Танечкой дружил…»։ Парк культуры։ Газета.ру։ Վերցված է 2012-08-15
Իտալիան Եվրատեսիլ երգի մրցույթում

Իտալիան հաճախ է մասնակցել Եվրատեսիլ երգի մրցույթին սկսած 1956 թ. մինչ 1997 թվականը։ Իտալիան այն յոթ երկրներից է, որոնք մասնակցել են առաջին Եվրատեսիլ երգի մրցույթին։ 2011 թ. 14 տարի չմասնակցելուց հետո Իտալիան վերադարձավ մրցույթ։


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Հղումներ ==
Իտալիայի էջը Eurovision.tv կայքում
Կիրդանի (գյուղ, Օվրուչի շրջան)

Կիրդանի (ուկրաիներեն՝ Кирдани), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կիրդանի գյուղում բնակվում էր 1 123 մարդ։ Բնակավայրը զբաղեցնում է 98637 կմ² տարածք։ Բնակչության խտությունը կազմում էր 11,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Նիկոլա դյու Պելամ (կանտոն)

Սեն Նիկոլա դյու Պելամ (ֆր.՝ Saint-Nicolas-du-Pélem), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Գենգան օկրուգի մեջ։ Համաձայն 2006 թվականի մարդահամարի կանտոնի բնակչությունը 4011 մարդ էր։Կանտոնի համարը 2246 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բենեդիկտոս XIV (հակապապ)

Բենեդիկտոս XIV (լատ.՝  Benedictus Quartus, մոտ 1370, Ֆրանսիայի թագավորություն - մոտ 1430), Հռոմի Կաթոլիկ եկեղեցու հակապապ 1425 թվականի նոյեմբերի 12-ից։ Աշխարհիկ անունը՝ Բեռնարդ Գարնիե։ Հակապապ է եղել Մարտինոս V պապի ծառայության օրոք։


== Կենսագրություն ==
1423 թվականի հունիսի 10-ին Բենեդիկտոս XIII հակապապի չորս կարդինալներից երեքը պապ ընտրեցին Սանչես Մույոսին, որը վերցրեց Կղեմես VIII անունը։ Քանի որ այս ընտրությանը կարդինալ Ժան Կարրիերը ներկա չէր գտնվել, հրաժարվեց դա օրինական համարել։ Նա հավաքեց աստվածաբաններին և կանոնիկոսներին Ռուերգի կոմսությունում, և միաձայն նոր պապ ընտրեցին Բեռնարդ Գարնիեին։ Կարրիերը փորձեց ընտրությունները գաղտնի պահել, հետևաբար, Բենեդիկտ XIV-ը չունեցավ նշանակալի ազդեցություն կաթոլիկ աշխարհի վրա։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Գրականություն ==
Louis Maimbourg, Histoire du Grand Schisme d'Occident, Marbre-Cramoisy, Paris 1686.
Marius Constans, Le Grand Schisme d'Occident et sa répercussion dans la Rouergue, Rodez s.d.
Կուսմա (գյուղ, Վառա շրջան)

Անվան այլ կիրառումների համար տե՛ս՝ ԿուսմաԿուսմա (էստ․՝ Kusma), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամիր Օղլի

Ամիր Օղլի (մոտ 1740-1826), հայ աշուղ, պարսկահայ աշուղական երգիծական գրականության հիմնադիր։ Ծնվել է Պարսկաստանի Սպահանի նահանգի Բուրվարի հայաբնակ գավառում, բնակվել Նոր Ջուղայում։ Շրջել է Չարմահալի գավառում, եղել Բասրայում, Բաղդադում և այլուր, հաղթել աշուղական մրցույթներում։ Երգերը գրված են Նոր Ջուղայի բարբառով։ Մահացել է հուլիսի 25-ին։


== Ծանոթագրություններ ==
Շի Նայան

Շի Նայան (չինարեն՝ 施耐庵, 1296 կամ 1290, Սուչժոու, Չինաստան - 1372 կամ 1365, Մին դինաստիա), չինացի գրող, չինական գրականության գլուխգործոցներից մեկը համարվող «Գետախորշեր» վեպի հեղինակը։


== Կենսագրություն ==
Շի Նայանի մասին համարյա թե ոչ մի կենսագրական տվյալներ չեն պահպանվել։ Որոշ գրականագետներ, այն հանգամանքից ելնելով, որ Նայանի «Գետախորշեր» վեպը հասել է չին մեկ ուրիշ նշանավոր գրող Լո Գուանչժուն խմբագրությամբ, ենթադրել են, որ Շի Նայանը լոկ մի կեղծանուն է, որն օգտագործել է Լո Գուանչժունը՝ վերոհիշյալ վեպում առկա իր հակակառավարական տրամադրություններն ազատորեն արտահայտելու համար։ Վեպն արժեքավոր է ոչ միայն գեղարվեստական, այլև պատմական տեսանկյունից, որովհետև արժեքավոր պատմական և ազգագրական տեղեկություններ է պարունակում։


== Ծանոթագրություններ ==


== Տես նաև ==
Չորս դասական վեպ
Գորոդոկ (գյուղ, Ուշակովսկոե գյուղական բնակավայր)

Անվան այլ կիրառումների համար տե՛ս՝ ԳորոդոկԳորոդոկ (ռուս.՝ Городок), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սև-սպիտակ աղավնի

Սև-սպիտակ աղավնի  (լատ.՝ Columba leucomela) աղավնիների ընտանիքի թռչուն։


== Արտաքին տեսք ==
Աղավնու այս տեսակի վզի առջևի մասն սպիտակ է, հետևի մասը գորշավուն, թևերը սև են, կրծքավանդակը սպիտակ և պոչը սև։ Կտուցը փոքր է՝ մոտ 1 սմ։ Թևը 15-16 սմ է։ Աղավնու այս տեսակին կարելի է հանդիպել միայնակ, զույգերով կամ փոքր խմբերով։ Նրանք շատ հանգիստ և խուսափող թռչուններ են։ Նրանց թռիչքն արագ է և ուղիղ։ 
Սև-սպիտակ աղավնու բույնը, ընդհանուր առմամբ, բաղկացած է փոքր ճյուղերից և սովորաբար կառուցվում է բարձր ծառերի վրա մինչև 18 մետր։ Բնում դնում է մեկ սպիտակադեղնավուն ձու։ Բնադրումը հիմնականում հոկտեմբերից դեկտեմբեր է։
Սև-սպիտակ աղավնին հիմնականում սնվում է մրգերով իրենց բներում, բայց կարող են սնվել նաև դրսում բաց տարածքներում։ Այն նաև ուտում է դաշտերում բերքահավաքից հետո մնացած կամ ընկած ձավարեղենով։


== Արեալ ==
Թռչուններն ապրում են Ավստրալիայի արևելքում Մեծ Ջրբաժան լեռնաշղթայի երկայնքով։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Pizzey and Knight. Field Guide to the Birds of Australia. — Angus & Robertson, ISBN 0-207-19691-5
Trounsen and Trounsen. Australian Birds: A Concise Photographic Field Guide. — Cameron House. ISBN 1-875999-47-7.


== Հղումներ ==
https://www.iucnredlist.org/species/22690215/93265605
187 (ֆիլմ)

Անվան այլ կիրառումների համար տե՛ս՝ 187 (այլ կիրառումներ)187 (անգլ.՝ One eight seven), ամերիկական թրեյլեր, 1997 թվականի դրամա, որի գլխավոր դերում հանդես է եկել Սեմյուել Ջեքսոնը։


== Սյուժե ==
Ֆիլմը պատմում է ուսուցչի ճակատագրի մասին, որը դպրոցում ենթարկվեց հարձակման, և հրաշքով փրկվեց մահից։ Մահափորձից հետո Սեմյուել Ջեքսոնի կերտած կերպարը տեղափոխվում է Լոս Անջելես (մինչ այդ նա իր ամբողջ կյանքն անցկացրել էր Նյու Յորքում)։ Եվ նա այնտեղ վերադառնում է իր աշխատանքին և դասավանդում բարձր դասարաններում։ Այդ դասարաններում կար խումբ, որի հետ գլխավոր հերոսը չէր կարողանում անմիջապես հարաբերություններ ստեղծել։


== Ծանոթագրություններ ==
Շուշան Ստեփանյան

Շուշան Շահենի Ստեփանյան (օգոստոսի 8, 1988(1988-08-08), Հադրութ, Հադրութի շրջան), Հայաստանի Հանրապետության Պաշտպանության նախարարության մամուլի նախկին քարտուղար, հայ լրագրող, մայոր։


== Կենսագրություն ==
Շուշան Ստեփանյանը ծնվել է 1988 թվականի օգոստոսի 8-ին, Արցախի Հանրապետության Հադրութ քաղաքում։ 1995 թվականից սովորել է Հադրութի Միքայել Մանվելյանի անվան միջնակարգ դպրոցում։ 2005 թվականին գերազանց ավարտել է  դպրոցը և ընդունվել  Երևանի պետական համալսարանի ժուռնալիստիկայի ֆակուլտետը, որը 2009 թվականին նույնպես ավարտել է գերազանց առաջադիմությամբ։
Որպես հետաքննող լրագրող, 2007-ից 2009 թվականներին աշխատել է «Հետք» էլեկտրոնային պարբերականում։ 2009 թվականին ընդունվել է պայմանագրային զինվորական ծառայության՝ որպես Հայաստանի Հանրապետության Պաշտպանության նախարարության «Հայ զինվոր» թերթի ռազմաքաղաքական տեղեկատվության և զինծառայողների գաղափարախոսական բաժանմունքի թղթակից։ 2013 թվականին դարձել է նույն թերթի խմբագրության մշակույթի և հասարակայնության կապերի բաժանմունքի թղթակից, իսկ 2015-ից 2016 թվականներին՝ զորքերի առօրյա գործունեության լուսաբանման բաժնի խմբագիր։ 2017 թվականին Շուշան Ստեփանյանը դարձել է նույն թերթի խմբագրության զորքերի առօրյա գործունեության լուսաբանման բաժնի պետ։ 2018 թվականին նա «Զինուժ Մեդիա» պետական հիմնարկի մամուլի բաժնի թղթակիցն է։
2019 թվականից ծառայության է անցել  Հայաստանի Հանրապետության զինված ուժերում։ Նա 2014 թվականին վերապատրաստվել է Գերմանիայի դեմոկրատական Հանրապետության Զինված ուժերի Ինֆորմացիայի և կոմունիկացիայի ակադեմիայում։
Հայրը` Շահեն Ստեփանյանը, Ղարաբաղյան պատերազմի  մասնակից է, հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Հայաստանի Հանրապետության պաշտպանության նախարար Դավիթ Տոնոյանի հրամանով Շուշան Ստեփանյանը նշանակվել էր Հայաստանի Հանրապետության Պաշտպանության նախարարության մամուլի քարտուղար։ 2020թ․ նոյեմբերի 20-ին Ստեփանյանը ֆեյսբուքյան իր էջի միջոցով հայտնել է, որ թողնում է զբաղեցրած պաշտոնը։


== Պարգևներ ==
Շուշան Ստեփանյանը արժանացել է «ՀՀ ԶՈւ 20 տարի», «Ծ.Հ.Ս. Իսակով», «Անբասիր ծառայության համար» 1-ին աստիճանի պատվոգրերի, «Մարշալ Բաղրամյան» մեդալների։
2009 թվականին նա  ճանաչվել է European Journalism Centre-ի կողմից կազմակերպված հետաքննական լրագրության ուսումնական մրցույթի հաղթող և վերապատրաստվել Նիդերլանդներում։
Ունի մայորի կոչում։


== Ծանոթագրություններ ==
Մեսրոպ Ամատունի

Մեսրոպ Ամատունի (1857, Ստամբուլ, Օսմանյան կայսրություն - 1940), հայ կրթական գործիչ։
Ծնվել է Կ. Պոլսում, կրթությունը ստացել է տեղի հայկական դպրոցներում, մեկնել Ֆրանսիա, շարունակել ուսումը Փարիզում։ Վերադառնալով Կ. Պոլիս, զբաղվել է մանկավարժական աշխատանքով, միաժամանակ պարբերական մամուլում գրել է հոդվածներ։ 1881 թվականին Կ. Պոլսում առանձին գրքով լույս է տեսել նրա «Մոլության մը զոհերը» աշխատությունը։ Երկար տարիներ պաշտոնավարել է Թուրքիայի, Սիրիայի և Բուլղարիայի հայկական դպրոցներում։


== Ծանոթագրություններ ==
Կատվապոլիս

Կատվապոլիս (ռուս.՝ Котополис), ռուսական համակարգչային մուլտֆիլմ, որը նկարահանվել է 2008 թվականին, «Պետերբուրգ» ստուդիայում։ Ռեժիսոր Դմիտրի Վիսոցկին ստեղծել է 2 սերիանոց նոր մուլտսերիալի պիլոտային թողարկում։ Պրեմիերան կազմակերպվել Սուզդալի Անիմացիոն կինոյի բաց ռուսական փառատոնի ժամանակ, 2009 թվականին։


== Սյուժե ==
Հեռավոր ապագայում կատուները կառուցել են մի քաղաք կղզիներում և անվանել են Կատվապոլիս։ Այնտեղ ապրում են քաղաքակրթված կատուներ, իսկ նրանց տնային կենդանիները մկներն են։ Կատվապոլիսում կա համալսարան։ Այնտեղ դասավանդում էր ծեր կատուն, որը մեծ մաթեմատիկոս էր։ Երբ նա մահանում է, նրա մաթեմատիկական տաղանդը թռչում է և ինչպես հրաշալի շնորհք ընկնում է բռնցկամարտիկ-կատու Կուվալդի գլխին, երբ նրան նոկդաունի էր ենթարկում նրա հակառակորդ բռնցկամարտիկ-կատու Կաշալոտը։ Հիմա Կուվալդի գլուխը զբաղված է մաթեմատիկայով, այլ ոչ թե բռնցքամարտով։ Կուվալդը ծանոթանում է ուսանողի հետ և նրան հուշում է ստուգողականները։ Նրանց գաղտնիքը հայտնաբերում է մաթեմատիկայի պրոֆեսորը և փակում է Կուվալդին նկուղում` նրա համար կազմակերպելով գիտական բարդ աշխատանք։ Գործակալ–կատուն բացահայտում է առևանգումը և տանում է Կուվալդին գաղտնի ռազմական բազա։ Այնտեղ Կուվալդին ստիպում են զբաղվել հրթիռներով ռազմական թիրախին նշան բռնելու համակարգով։ Բայց գեներալ–կատուն վիրավորում է Կուվալտին, իսկ պահակները թակում էին նրա գլխին։ Արդյունքում հրթիռները վերադառնում են և պայթեցնում են բազան, իսկ հրաշալի շնորհքը հեռանում է Կուվալդից։ Նա թաքնվում է բազայից սիրահարվում մի Կատվի, որը արդեն սիրում էր նրան։ Նրանք ամուսնանում են և ունենում է մի որդի, որին էլ տրվում է մաթեմատիկական տաղանդը։ Իսկ Կուվալդը վերադառնում է ռինգ և հաղթում Կաշալոտինն։


== Հեղինակներ ==
Ռեժիսոր՝ Դմիտրի Վիսոցկի
Բեմադրող նկարիչ՝ Անդրեյ Սիկորսկի
Սցենարի հեղինակներ՝ Անդրեյ Սիկորսկի, Դմիտրի Խոնին, Դմիտրի Վիսոցկի
Երկխոսություններ՝ Օլգա Նիկիֆորովա
Գլխավոր անիմատորներ՝ Գալինա Լյուտիկովա, Ալեքսեյ Տիշենկո
Գեղարվեստական ղեկավար՝ Անատոլի Պրոխորով
Պրոդյուսրներ՝ Իլյա Պօպով, Ալեքսանդր Գերասիմով
Կոմպոզիտոր՝ Ալեքսեյ Յակոլ
Հնչյունային ռեժիսորնոր՝ իգոր Յակովլ, Դենիս Դուշին
Երաժիշտներ՝ «Սևերկոմբո» խումբ


== Դերերը հնչյունավորել են ==
Կուվալդ՝ Միխայիլ Խրուստալով
Կատու՝ Քսենիյա Բրժեզովսկայա
Պրոֆեսոր՝ Վալերի Նիկիտենկո
Գեներալ՝ Սերգեյ Մարդար
Գործակալ՝ Օլեգ Կուլիկովիչ
Ուսանոզ՝ Անդրեյ Լյովին
Կաշալոտ՝ Անտոն Վինոգրադով
Կուվալդի մարզիչ` Վլադիմիր Մասլակով
Կաշալոտի մարզիչը՝ Միխայիլ Չերնյակ


== Փառատոններ և մրցանակներ ==
2008 թվական` Անիմացիոն կինոյի 6-րդ միջազգային «Մուլտիվիդենիե» փառատոնի մրցանակ` «Լավագույն սերիալի համար»։


== Ծանոթագրություններ ==


== Արտաքին հղումներ ==
Կոտոպոլիս մուլտֆիլմը «Անիմատոր.ռու» կայքում
Կոտոպոլիս «Հայրենական կինոյի հանրագիտարան» կայքում
Պոստգլոսատորներ

Պոստգլոսատորներ, բացատրություն պահանջող հնացած կամ հազվադեպ բառ, իրավունքի դպրոց Իտալիայում, որը 13-րդ դարւմ հաջորդել է գլոսատորներին Բոլոնիայի համալսարանում ծագած դպրոց (11-13-րդ դարերւմ), որի ներկայացուցիչները դիտողությունները նշում էին ուսումնասիրվող տեքստի տողերի արանքներում կամ լուսանցքներում։ Փորձելով վեր հանել գիտնականների ընդհանուր կարծիքը պոստոսատորները մեկնաբանում էին գլոսատորների աշխատություններում Հուստինիանոսի կոդիֆիկացիայից քաղված իրավական հասկացություններն ու հատվածները։
Հրաժարվելով հռոմում իրավունքի կառուցվածքի սկզբնական իմաստից՝ նրանք հռոմու իրավունքը համապատասխանեցրեցին ժամանակի կանոնական, քաղաքային և սովորութային նորմերին։ Ֆեոդալիզմի պայմաններին հարմարեցված հռոմում իրավունքը փոխառնվեց Արևմտյան Եվրոպայի երկրների մեծ մասում։ պոստգլոսատորները հայտնի ներկայացուցիչներից էին Բարտոլոն, Բալդը և ուրիշներ։
Սենիսիենտոս

Սենիսիենտոս (իսպ.՝ Cenicientos) մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա Օստե դե Մադրիդ շրջանում։ տարածքը կազմում է 67.5 կմ2, բնակչությունը՝ 2102 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 կմ հեռավորության վրա։


== Արտաքին հղումներ ==
Պաշտոնական կայք Archived 2008-07-03 at the Wayback Machine.
Լուիջի

Լուիջի (իտալերեն` Luigi), իտալական արական անուն է։ Ծագել է գերմանական Ludwig (Լուդվիգ) անվան ֆրանսիական Louis (Լուի) ձևից։


== Անունը կրողները ==
Լուիջի Անյոլին (Luigi Agnolin, *1943 թ.)` նախկին ֆուտբոլային մրցավար
Նախկին ֆուտբոլիստ և հետագայում՝ մարզիչներ՝
Լուիջի Բրունելլա (Luigi Brunella, 1914-93 թթ.)
Լուիջի Բարբեսինո (Luigi Barbesino, 1894 թթ.)
Լուիջի Դելների (Luigi Delneri, *1950 թ.)
Լուիջի Ռադիչե (Luigi Radice, *1935 թ.)
Լուիջի Բոկերինի (Luigi Boccherini, 1743-1803 թթ.)` երգահան և թավջութակահար
Լուիջի Պուլչի (Luigi Pulci, 1432-84 թթ.)` իտալացի բանաստեղծ և հումանիստ
Լուիջի Սքուարցինա (Luigi Squarzina, *1922 թ.)՝ ռեժիսոր և դերասան


== Տե'ս նաև` ==
Լուի
Լուիս
Լուիշ


== Ծանոթագրություններ ==
Օզերո (գյուղ, Դուվանսկի շրջան)

Անվան այլ կիրառումների համար տե՛ս՝ ՕզերոՕզերո (ռուս.՝ Озеро, բաշկիրերեն՝ Озеро), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 663 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորոմեյան կղզիներ

Բորոմեյյան կղզիներ (իտալերեն՝ Isole Borromee), կղզեխումբ՝ իտալական լիճ Լագո Մաջորեում։
Կղզեխումբը բաղկացած է երեք ոչ այնքան մեծ կղզիներից և երկու փոքրիկ կղզյակներից։ Կղզեխմբի ընդհանուր տարածքը 0,18 կմ² է։
Վերջին մարդահամարը անցկացվել է 1971 թվականին, որի արդյունքներով կար 208 բնակիչ։
Կղզիների պատմությունը կապված է Բորոմեոների տոհմի հետ, որից էլ ստացել են իրենց անվանումը։
Մադրե կղզին հայտնի է իր այգիներով։ Մյուս կղզիներում նույնպես կան այգիներ, զբոսայգիներ և ամրոցներ։


== Կղզիներ ==


== Ծանոթագրություններ ==
Կարմիր ապարանջանները

«Կարմիր ապարանջանները» (անգլ.՝ Red Band Society), դրամա և կոմեդիա ժանրի ամերիկյան հեռուստասերիալ, որը նախատեսված է դեռահասների համար։ Հեռուստասերիալը ցուցադրվել է Fox հեռուստատեսությամբ՝ 2014 թվականի սեպտեմբերի 17-ից մինչև 2015 թվականի փետրվարի 7-ը և հանդիսանում է իսպանական համանուն դրամատիկ շոուի կրկնօրինակը։
2014 թվականի նոյեմբերի 26-ին հեռուստաընկերությունը տասներեքերորդ սերիայում կանգնեցրել է հեռուստասերիալի նկարահանումները։ 2015 թվականի հունվարի 12-ին Fox-ի ներկայացուցիչները հայտարարեցին սերիալի փակման մասին, իսկ մնացած երեք էպիզոդների ցուցադրումը նշանակվեց 2015 թվականի հունվարի 31-ին։ 2015 թվականի փետրվարի 7-ին սերիալի երկժամյա վերջաբանը դուրս եկավ եթեր։


== Սյուժե ==
Սերիալի գործողությունը կենտրոնացած է դեռահասների վեց հոգանոց խմբի վրա, որոնք միշտ ապրում են հիվանդանոցի մանկական բաժանմունքում։


== Դերասաններ և գեղարվեստական կերպարներ ==


=== Հիմնական կազմ ===
Օկտավիա Սպենսեր՝ քույր Դինա Ջեքսոն
Դեյվ Էնեբլ՝ բժիշկ Էդեմ ՄակԷնդրյու
Սիերա Բրավո՝ Էմմա Չոտա
Գրիֆին Գլյուկ՝ Չարլզ «Չարլի» Հատչիսոն
Զոի Լևին՝ Կառա Սոդերս
Ռեբեկա Ռիթենհաուս՝ Բրիտտանի Դոբլեր
Չարլի Ռոու՝ Լեո Ռոմ
Նոլան Սոտիլլո՝ Ջորջի Պալասուաս
Աստրո՝ Դեշ Խոսնի


=== Երկրորդական կազմ ===
Ուիլսոն Կռուս՝ Քենջի Գոմես-Ռեխոն
Դարեն Կագասոֆֆ՝ Հանտեր Կոուլ
Թոմաս Իեն Նիկոլաս՝ Նիկ Հատչիսոն
Սյուզան Պարկ
Էդրիան Լեստեր՝ բժիշկ Նադեյ
Գրիֆֆին Դանն՝ Ռուբեն Գարսիա
Կատալինա Սանդինո Մորենո՝ Եվա Պալասիոս
Անդրեա Պարկեր՝ Սառա Սոդերս
Տրիշա Օ'կելլի՝ Դանիելլա
Մենդի Մուր՝ բժիշկ Էրին Գրեյս
Բելա Թորն՝ Դելանեյ Շոու


== Սերիաներ ==


== Ծանոթագրություններ ==


== Արտաքին հղումներ ==
Պաշտոնական էջ(անգլ.)
Magic!

Magic!, կանադական ռեգգի ֆյուժն ժանրի խումբ, որը հիմնադրվել է 2012 թվականին։ Խմբի անդամներն են Նազրին, Մարկ Պելիցերը, Բեն Սպիվակը և Ալեքս Տանասը։ Խումբը համաշխարհային ճանաչման է հասել իր «Rude» երգի շնորհիվ, որը գլխավորել է միջազգային բազմաթիվ հիթ շքերթներ, այդ թվում նաև ամերիկյան Billboard Hot 100-ը։ 2014 թվականի հունիսին խումբը թողարկել է իր դեբյուտային՝ «Don't Kill the Magic» ալբոմը։


== Սկավառակագրություն ==


=== Ստուդիական ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
Brain Stew / Jaded

«Brain Stew / Jaded», ամերիկյան ռոք խումբ Green Day-ի չորրորդ ստուդիական ալբոմի Insomniac-ի երրորդ սինգլ։ Սինգլը թողարկվել է 1996 թվականի հուլիսի 3-ին։


== Երգացանկ ==

Vinyl


== Վարկանշային աղյուսակ ==


== Արտաքին հղումներ ==
Սինգլի ամբողջական բառերը metrolyrics կայքում Archived 2015-06-21 at the Wayback Machine.
I Finally Found Someone

«I Finally Found Someone» (անգլ. թարգմանաբար՝ «Ես վերջապես գտա ինչ-որ մեկին»), երգ, որը ձայնագրել են ամերիկացի երգչուհի Բարբրա Ստրեյզանդը և կանադացի երգիչ Բրայան Ադամսը 1996 թվականին «Հայելին երկու դեմք ունի» ֆիլմի համար։ Երգը գրել է ինքը՝ Ստրեյզանդ, երաժշտությունը գրել է Մարվին Հեմլիշը, որպես պրոդյուսեր հանդես է եկել Դևիդ Ֆոսթերը, որ նախաձեռնել է այն, որ երգչուհին երգ ձայնագրի Ադամսի հետ զուգերգով։
Երգը հասել է Billboard Hot 100 հիթ-շքերթի ութերորդ հորիզոնականին և երկրորդ հորիզոնականին Adult Contemporary հիթ-շքերթում։ Ստրեյզանդի համար սա 1981 թվականից ի վեր առաջին հաջող սինգլն էր, որը հայտնվել է թոփ-10-ում, ինչպես նաև ստացել է ոսկե հավաստագիր։ Այլ երկրներում երգը նույնպես հաջողություն է ունեցել. այն հասել է առաջին հորիզոնականին Իռլանդիայում, երկրորդին՝ Ավստրալիայում և վեցերորդ հորիզոնականին՝ Նոր Զելանդիայում։ Ադամսի հայրենի Կանադայում երգը հասել է 18-րդ հորիզոնականին։
Պաշտոնական տեսահոլովակը ներառում է հատվածներ ֆիլմից, ինչպես նաև կադրեր ֆիլմի նկարահանումներից։
Երգը ներկայացվել է «Օսկար» մրցանակի «Լավագույն երգ ֆիլմի համար» անվանակարգում։ «Օսկարի» 69-րդ արարողության ժամանակ Ստրեյզանդը պետք է հանդես գար այդ երգով, սակայն հրաժարվել է։ Շատերը նրա հրաժարվելը կապել են այն բանի հետ, որ ակադեմիայի անդամները չեն առաջադրել նրա «Հայելին երկու դեմք ունի» ֆիլմը՝ որպես լավագույն ֆիլմ։ Արդյունքում ռեժիսորները դիմել են Նատալի Քոուլին՝ ելույթ ունենալու խնդրանքով, սակայն վերջինս լրջորեն հիվանդացել է շոուի առաջ, և այդ ժամանակ առաջարկել են Սելին Դիոնը (նա նախապատստել է ելույթ «Because You Loved Me» երգով)։ Այդ ժամանակ Ստրեյզանդը մտափոխվել է, բայց պարզվել է, որ նրա փոխարեն արդեն երգելու է Դիոնը։ Այնուամենայնիվ, Բարբրան ներկա է եղել արարողությանը և հաջողություն մաղթել Սելին Դիոնին, սակայն նրա ելույթի ժամանակ հեռացել է դահլիճից։ Դիոնը կատարել էր հենց «I Finally Found Someone» երգը։ Շատ լրատվամիջոցներ անմիջապես սկանդալ են հարուցել երկու պատերազմող երգիչների մասին, սակայն Բարբրան արագ կանխել է ցանկացած սպեկուլյացիա և անձամբ ծանոթանալով Սելին Դիոնի հետ՝ առաջարկել է նրան զուգերգ կատարել։ Նրանց համագործակցությունը վերածվել է «Tell Him» սինգլի։


== Հիթ-շքերթներ ==


== Ծանոթագրություններ ==
Մ.թ.ա. 910


== Դեպքեր ==


== Ծնունդներ ==


== Մահեր ==
Մահանում է Չինաստանի Չժոու արքայատան արքա Յի Չժոուն։
Վասակ Պապաջանյան

Վասակ Պապաջանյան (1847, Երևան, Թիֆլիսի նահանգ, Կովկասի փոխարքայություն, Ռուսական կայսրություն - 1893, Ծաղկաձոր, Հայաստան), հայ խմբագիր, մանկավարժ, հասարակական գործիչ։ Եղել է Երևանի առաջին պարբերական «Պսակ» լրագրի խմբագիր-հրատարակիչը։


== Կենսագրություն ==
Ավարտել է Թիֆլիսի դասական գիմնազիան, ուսումը շարունակել Հայդելբերգի, Բոննի, Լայպցիգի համալսարաններում, ստացել դոկտորի աստիճան։ 1876 թվականին վերադարձել և 1877 թվականին ստանձնել է Շուշիի թեմական դպրոցի տեսչի պաշտոնը։ Եվրոպական մանկավարժության սկզբունքներով կազմել է դպրոցական նոր ծրագիր։ Առաջադիմական հայացքները հարուցել են Ղարաբաղի հոգևոր թեմի և էջմիածնի սինոդի դժգոհությունը, և Վասակ Պապաջանյանը 1878 թվականին հեռացվել է տեսչությունից։ Հրատարակել է «Պսակ» պարբերականը, աշխատակցել «Հայկական աշխարհ» հանդեսին։ 1882—1883 թվականներին Գևորգյան ճեմարանում վարել է փիլիսոփայության և մանկավարժության դասընթացներ։  1883 թվականին սարքավորել է իր սեփական տպարանը, որտեղ նույն թվականին տպագրվել է բժիշկ Լևոն Տիգրանյանի «Առողջապահական թերթ»-ը։ «Հայասեր-ազգասեր» հայրենասիրական խմբակին գործակցելու համար 1885 թվականին արտաքսվել է Կովկասից, 1889 թվականին վերադարձել Երևան, 1893 թվականին բնակություն հաստատել Դարաչիչակ գյուղում (այժմ՝  Ծաղկաձոր), որտեղ էլ մահացել է։


== Ծանոթագրություններ ==
Կամոն (Սոմի գավառ)

Կամոն (ֆր.՝  Camon), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 4609 մարդ, բնակչության խտությունը` 357.29 մարդ/կմ²։ Բնակավայրը զբաղեցնում է 12.9 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 4 կմ արևելք։


== Բնակչություն ==


== Տնտեսություն ==
2010 թվականին ուներ 2872 աշխատունակ (15-64 տարեկան)  բնակիչ, որոնցից ակտիվ էին 2040-ը, իսկ ոչ ակտիվները` 832։ Ակտիվության ցուցանիշը կազմում է 71,0 %։ 2040 աշխատունակ մարդկանցից աշխատել է 1797 անձ (893 տղամարդ և 904 կին)։ Գործազուրկ են եղել 243 անձ (125 տղամարդ և 118 կին)։ 832 անաշխատունակներից 281-ը եղել են աշակերտներ կամ ուսանողներ, 326-ը` թոշակառուներ, իսկ 225-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շնկոտեմ հովանոցավոր

Շնկոտեմ հովանոցավոր (լատ.՝ Thlaspi umbellatum ), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
5-15 սմ, երբեմն՝ 30 սմ բարձրությամբ միամյա, նուրբ բույս է, որն ունի բազմաթիվ ցողուններ։ Տերևները լայն-նշտարաձև կամ երկարավուն են, հիմքում՝ սրտաձև, ականջուկներով։ Ծաղիկները քառատիպ են, պսակաթերթերը սպիտակ են և խմբված վահանիկանման կարճացած գագաթնային ողկույզում։ Պտուղը 4-6 մմ երկարությամբ, հակաեռանկյունաձև, կողքերից տափակացած, հիմքում՝ սեպաձև, գագաթում՝ թեթևակի գոգավոր, անկյունավոր ճառագայթաձև ջղավորված թևերով պատիճակ է։


== Տարածվածություն ==
Հայաստանում հանդիպում է միայն Զանգեզուրի ֆլորիստիկական շրջանում (Ճակատեն, Ներքին Հանդ)։ Աճում է նաև Արևելյան Նախակովկասում և Արևելյան Անդրկովկասում, ինչպես նաև Հյուսիսային Իրանում։


== Էկոլոգիա ==
Աճում է ստորին լեռնային գոտում՝ ծովի մակերևույթից 700-900 մ բարձրությունների վրա, չոր քարքարոտ լանջերին, թփուտների մեջ։ Ծաղկում է մայիս ամսին, պտղաբերում՝ հունիսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէր նաև CITES-ի և Բեռնի կոնվենցիաների հավելվածներում։
Պահպանվում է «Շիկահող» պետական արգելոցի տարածքում։


== Ծանոթագրություններ ==
Սալի (Ալժիր)

Սալի (արաբ․՝ سالي‎‎), քաղաք և համայնք Ալժիրի հարավում՝ Ադրադ վիլայեթում։ Մտնում է Ռեգանի շրջանի կազմի մեջ։  


== Աշխարհագրական դիրք ==
Քաղաքը գտնվում է վիլայեթի արևելյան մասում՝ կենտրոնական Սահարայի օազիսներից մեկի տարածքում՝ Ալժիրի մայրաքաղաքից մոտավորապես 1110 կիլոմետր դեպի հարավ-արևմուտք (SSW)։ Ծովի մակերևույթից ունի 286 մետր բացարձակ բարձրություն։
Սալի համայնքը սահմանակից է Ին Զգմիր, Տիմոկտեն, Ռեգան և Ում էլ Ասել համայնքներին (Թինդուֆ վիլայեթ)։
Տարածքը կազմում է 16 683 կմ²։ 


== Կլիմա ==
Քաղաքի կլիման բնութագրվում է որպես անապատային կլիմա (Կյոպպենի կլիմաների դասակարգում)։ Տարվա ընթացքում տեղումները գրեթե բացակայում են (միջին տարեկան քանակը՝ 7 մմ)։ Միջին տարեկան ջերմաստիճանը 26,2 °C է։


== Բնակչություն ==
2008 թվականի պաշտոնական մարդահամարի տվյալներով՝ համայնքի բնակչության թվաքանակը կազմել է 13 138 մարդ։ Տղամարդկանց բնակչության մասնաբաժինը կազմել է 50,53 %, իսկ կանանցը՝ համապատասխանաբար 49,47 %։ Բնակչության գրագիտության մակարդակը կազմել է 74,1 %։ Տղամարդկանց շրջանում գրագիտության մակարդակը կազմել է 88 %, իսկ կանանց շրջանում՝ 60,3 %։ Սալիի բնակիչների 5,1 %-ն ունեցել է բարձրագույն կրթություն, իսկ 12,7 %-ը՝ միջնակարգ կրթություն։


== Ծանոթագրություններ ==
Սեմինոլ շրջան (Ֆլորիդա)

Անվան այլ կիրառումների համար տե՛ս՝ Սեմինոլ շրջան (այլ կիրառումներ)Սեմինոլ շրջան (անգլ.՝ Seminole County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 798 կմ² է, բնակչությունը՝ 422.718 մարդ (2010 թ. տվյալներով)։ Շրջկենտրոնն է Սանֆորդ բնակավայրը։ Կազմավորվել է 1913 թ.։
Բաենայի էգ առյուծը

Բաենայի էգ առյուծը (իսպ.՝ Leona de Baena), Մ.թ.ա. 6-րդ դարի կրաքարե իբերիական քանդակ։


== Պատմություն ==
Հայտնաբերվել է Cerro del Minguillar հնագիտական վայրում, Բաենա քաղաքի (Կորդովայի շրջան, Անդալուսիա, Իսպանիա) շրջակայքում, որտեղ հայտնաբերվել են իբերո-հռոմեական Իպոնուբա քաղաքի ավերակները։
Քանդակում ներկայացված է պառկած ու սպառնացող առյուծ, որը, հավանաբար, եղել է թաղման ծիսակարգի հուշարձան, այլաբանորեն՝ պահապան։
Քանդակը ցուցադրվում է Մադրիդի Ազգային հնագիտական թանգարանում 20418 համարի ներքո։ Քանդակի բրոնզե վերարտադրությունը գտնվում է Բաենայի Plaza Palacio-ում։


== Տվյալներ ==
Կրաքարե առյուծակերպ հնաոճ քանդակն ունի 51 սմ բարձրություն, 95 սմ երկարություն և 26 սմ լայնություն։


== Տես նաև ==
Ազգային հնագիտական թանգարան (Մադրիդ)
Ցուլը Օսունայից
Սֆինքսը Ագոստից


== Ծանոթագրություններ ==


== Արտաքին հղումներ ==
Ayuntamiento de Baena
Sitio web del Museo Arqueológico Nacional
Հաջի-Նովրուզ-Ալի-բեկի մզկիթ

Հաջի Նովրուզ Ալի-բեկի մզկիթ, շիա մզկիթ Երևան քաղաքի պատմական Շահար թաղամասում՝ այսօրվա Վերնիսաժի տեղում։ Խարխլված տեսքով պահպանվել է մինչև 1950-ական թվականները։ Տեսքով նման է եղել Զալ խանի մզկիթին, սակայն չափսերով ավելի փոքր։


== Ծանոթագրություններ ==
Քաղաքացիական դրոշ

Քաղաքացիական դրոշը ազգային դրոշի տարատեսակ է, որը գործածվում է քաղաքացիական մարմինների կողմից ոչ կառավարական կառույցների կամ փոխադրամիջոցների վրա։ Քաղաքացիական դրոշները հաճախ էին օգտագործվում անցյալում՝ առանձնացնելու այն կառույցները կամ նավերը, որոնք չէին գտնվում զինված ուժերի ենթակայության ներքո։ Որոշ երկրներում քաղաքացիական դրոշը նույն պատերազմական կամ պետական դրոշն է՝ առանց պետության զինանշանի, ինչպես, օրինակ, Ֆինլանդիայում։ Որոշ երկրներ տարբեր քաղաքացիական դրոշներ են գործածում ծովում և ցամաքում (օրինակ՝ Միացյալ թագավորությունը, Ավստրալիան, Կանադան)։
Պոնտրյուե

Պոնտրյուե (ֆր.՝ Pontruet), համայնք Ֆրանսիայում, գտնվում է Պիկարդիայի մարզի՝ Էնա գավառում։ Մտնում է Սեն Կանտեն-1 համայնքի կազմի մեջ։ Համայնքի շրջանն է Սեն Կանտենը։
Համայնքի INSEE կոդը՝ 02615:


== Բնակչություն ==
2010 թվականի տվյալներով՝ համայնքի բնակչությունը կազմում է 339 մարդ։ 


== Տնտեսություն ==
2010 թվականին համայնքի 235 աշխատունակ (15-64 տարեկան) բնակիչներից 179-ը տնտեսապես ակտիվ էին, իսկ 56-ը համեմատաբար ոչ ակտիվ (ակտիվության ցուցանիշը կազմել է 76,2 %, 1999 թվականին եղել է 75,8 %)։ 179 տնտեսապես ակտիվ բնակիչներից աշխատում էին 170-ը (91 տղամարդ և 79 կին), գործազուրկ էին 9 մարդ (6 տղամարդ և 3 կին)։ 56 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 26-ը՝ թոշակառուներ, 12-ը տնտեսապես ոչ ակտիվ էին այլ պատճառներով
:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ - Պոնտրյուե (ֆր.)
Պեստովկա (Ռևաժի վտակ)

Անվան այլ կիրառումների համար տե՛ս՝ Պեստովկա (այլ կիրառումներ)Պեստովկա (ռուս.՝ Пестовка), գետ Ռուսաստանում, հոսում Արխանգելսկի մարզում։ Գետաբերանը տեղակայված է Ռեվաժ գետի աջ ափին՝ 3 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000025407
Հիդրոլոգիական ուսումնասիրությունների կոդը -  103002540
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (58601-58700)

Աստերոիդների ցանկ (58501-58600)  • Աստերոիդների ցանկ  • Աստերոիդների ցանկ (58701-58800)
 Աստերոիդների ցանկ (58501-58600)  • Աստերոիդների ցանկ  • Աստերոիդների ցանկ (58701-58800)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Թևդորե Գրիգալաշվիլի

Թևդորե Գրիգալաշվիլի (վրաց.՝ თევდორე გრიგალაშვილი, մայիսի 12, 1993(1993-05-12), Զեստափոն, Վրաստան), վրացի ֆուտբոլիստ։ Հանդես է գալիս «Սաբուրտալո» ակումբում որպես պաշտպան։


== Կարիերա ==


=== Ակումբային ===
Թևդորեն «Զեստաֆոնի» ակումբի սան է։ Դեբյուտը կայացել է 2012 թվականի օգոստոսի 11-ին վրացական լիգայում, որտեղ  նա կարողացել է ընդգրկվել հիմնական կազմ և մասնակցել «Մերանի» ակումբի դեմ խաղին (3:1)։ Իր դեբյուտային մրցաշրջանում կարողացել է անցկացնել 26 խաղ՝ դառնալով 1 գոլի հեղինակ։ Ակումբում անցկացրել է 63 խաղ։ 2015 թվականի փետրվարին պայմանագիր է ստորագրել «Սամտրեդիա» ակումբի հետ։ Դեբյուտը կայացել է 2015 թվականի մայիսի 2-ին «Կոլհեթի» ակումբի դեմ խաղում (1:1)։ 2015 թվականի հունիսին սկսել է փորցաշրջանը «Թերեք» ակումբում։ 2015 թվականի հուլիսի 12-ին տեղափոխվել է այնտեղ։ Թիմի կազմում մասնակցել է Ռուսաստանի առաջնության միայն մեկ խաղի։


=== Ազգային հավաքականում ===
2011 թվականին սկսել է հանդես գալ Վրաստանի երիտասարդական հավաքականում։ Դեբյուտային խաղը կայացել է 2012 թվականի մայիսի 26-ին Բոսնիա և Հերցեգովինայի հավաքականի դեմ խաղում, որտեղ Վրաստանի հավաքականը կարողացավ հաղթել 4:2 հաշվով։


== Ձեռքբերումներ ==


=== Թիմային ===
 «Զեստաֆոնի» Վրաստանի առաջնություն 

 Չեմպիոն։ 2011/12 Վրաստանի գավաթ

 Ֆինալիստ ։ 2011/12 Վրաստանի սուպերգավաթ

 հաղթող ։ 2011/12, 2012/13 «Սամտրեդիա» Վրաստանի գավաթ

 Ֆինալիստ ։ 2014/15


== Արտաքին հղումներ ==
«Թերեք» ակումբը պայմանագիրը կնքեց Գրիգալաշվիլիի հետ
ֆուտբոլիստի պրոֆիլը ՌՖՊԼ կայքում
Կոսիորի փողոց (Կրասնի Սուլին)

Կոսիորի փողոց (ռուս.՝ Улица Косиора), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սկելևատկա միկրոշրջանում։ Անվանվել է խորհրդային պետական և կուսակցական գործիչ Ստանիսլավ Վիկենտևիչ Կոսիորի (1889-1939) պատվին։ Սկիզբ է առնում Մեժևայա և Կիրովի փողոցների հանգույցից՝ Գնիլուշա գետի վրայով անցնող Սկելևատսկի կամրջից, և ավարտվում քաղաքի ծայրամասում՝ «Շախտոչկա» տեսարժանության մոտակայքում։ Երկարությունը 2100 մետր է։


== Նկարագրություն ==
Կրասնի Սուլին քաղաքի Կոսիորի փողոցը սկսվում է Մեժևայա և Կիրովի փողոցների հանգույցից՝ Գնիլուշա գետի վրայով անցնող Սկելևատսկի կամրջից, հատում Սևեռնայա փողոցը, 1-ին Սկելևատսկի, 4-րդ Սկելևատսկի, Ուչիտելսկի, 2-րդ Շկոլնի, 8-րդ Սկելևատսկի նրբանցքները, Կրասնոպարտիզանսկայա փողոցը և ավարտվում քաղաքի ծայրամասում՝ «Շախտոչկա» տեսարժանության մոտակայքում։ Երկարությունը 2100 մետր է։ Փողոցում կա համարակալված 180 շինություն։
Կոսիորի փողոցի փոստային դասիչն է՝ 346360։
Փողոցն անվանվել է խորհրդային պետական և կուսակցական գործիչ Ստանիսլավ Վիկենտևիչ Կոսիորի (1889-1939) պատվին։ Ստանիսլավ Կոսիորը 1928-1934 թվականներին եղել է Ուկրաինայի կոմունիստական կուսակցության կենտրոնական կոմիտեի գլխավոր, ապա՝ մինչև 1938 թվականը՝ առաջին քարտուղարը։ 1938 թվականի հունվարին նշանակվել է ԽՍՀՄ կառավարության նախագահի տեղակալ, սակայն նույն թվականի մայիսին զրկվել է բոլոր կոչումներից ու պաշտոններից և ձերբակալվել։ 1939 թվականին դատապարտվել է գնդակահարության։ 1956 թվականին նա արդարացվել է։ 2010 թվականին Կիևի վճռաբեկ դատարանը Կոսիորին ճանաչել է 1932-1933 թվականների Հոլոդոմորի՝ Ուկրաինայում արհեստական սովի կազմակերպիչներից մեկը։


== Ծանոթագրություններ ==


== Աղբյուրներ ==
Улица Косиора в Красном Сулине
Подробная карта улица Косиора, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Красный Сулин, улица Косиора Archived 2019-03-31 at the Wayback Machine.
Գամալիևկա (գյուղ, Լեբեդինի շրջան)

Անվան այլ կիրառումների համար տե՛ս՝ ԳամալիևկաԳամալիևկա (ուկրաիներեն՝ Гамаліївка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Գամալիևկա գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դայխթորհալեն

Դայխթորհալեն (գերմ.՝ Deichtorhallen, հայերեն՝ նավամատույցի մուտքի սրահներ), Եվրոպայի ժամանակակից արվեստի և լուսանկարչության արվեստի խոշորագույն կենտրոններից մեկը Գերմանիայի Համբուրգ քաղաքում։ 1911-1913 թվականներին թվագրվող երկու պատմական շենքերն իրենց բաց պողպատ-ապակի կառույցներով պատկերավոր ոճ ունեն։ 2011 թվականից Համբուրգի Kunstmeile և Hafencity երկու շենքերը համալրվել են Համբուրգի Հարբուրգ թաղամասում։


== Պատմություն ==

1911-1914 թվականներին «Deichtorhallen» («նավամատույցի մուտքի (դարպասի) սրահներ») կառուցվել է որպես շուկայի սրահներ, նախկին Berliner Bahnhof երկաթուղային կայարանի տեղում։ Դրանք Art Nouveau-ի և 20-րդ դարի ոճերի միջև անցումային շրջանի արդյունաբերական ճարտարապետության մի քանի օրինակներ են։ Երկու սրահները բաց պողպատե կառույցներ են, հյուսիսային դահլիճը երեք անվակունդով կառույց է, ունի 3800 քմ տարածք, հարավային դահլիճը (1800 քմ) լապտերային տանիք ունեցող շենք է։ Ռուպրեխտ Մատիսը ստեղծել է երկու «գլաններ», որոնց միջով այցելուները կարող են քայլել դեպի Դայթորպլաց, որտեղ գտնվում է Ռիչարդ Սերայի ստեղծած քանդակը։ Հյուսիսային սրահում կա Մարիո Մերցի նեոնային գրության տող և Իմի Նոեբելի «Կապույտ սկավառակը»։
Կյորբեր հիմնադրամը վերականգնված Դայթոհալենը նվիրել է Համբուրգ քաղաքին։ 1989 թվականին կառույցի պատասխանատու է նշանակվել Deichtorhallen-Ausstellungs GmbH սահմանափակ պատասխանատվությամբ ընկերությունը։ 1989 թվականի նոյեմբերի 9-ին «Einleuchten» ցուցադրությամբ բացվել է Դայթոհալենի միջազգային արվեստի ցուցահանդեսը, համադրող՝ Հարալդ Զեեման։ Դայթոհալեն Համբուրգը ստեղծվել է որպես լուսանկարչության և ժամանակակից արվեստի ցուցահանդեսային կենտրոն` երեք սրահներով, երեք կառույց Դայթոհալենի անվան ներքո։ 2009 թվականից Դայթոհալեն Համբուրգի գեղարվեստական ղեկավարը Դիրկ Լուկովն է։


== Ծանոթագրություններ ==


== Արտաքին հղումներ ==
Պաշտոնական կայք
Nokia tune

Nokia tune (նաև հին Nokia բջջայիններում հայտնի է որպես Grande Valse), երաժշտական ​​արտահայտություն սոլո կիթառի համար գրված Gran Vals կոմպոզիցիայից, որի հեղինակն է իսպանացի դասական կոմպոզիտոր և կիթառահար Ֆրանսիսկո Տառեգան 1902 թվականին։

 
1993 թվականին Nokia-ի գործադիր փոխնախագահ Անսիի Վանյոկին Gran Vals կոմպոզիցիան առաջարկեց լսել Լաուրի Կիվինենին (հիմա կորպորատիվ հարցերի ղեկավար), և նրանք միասին ընտրեցին այդ ստեղծագործությունից մի հատված, որն անվանեցին «Nokia tune»։
Տակտերով հատվածը 13-ից 16-ն է Gran Vals կոմպոզիցիայից։
Մեղեդին, որը Nokia-ն համարում է իր աուդիոբրենդը, եղել է առաջին երաժշտական զանգը բջջային հեռախոսների վրա։
Այդ մեղեդին ամբողջ աշխարհում օրական փոխանցվում է մոտավորապես 1,8 միլիարդ անգամ և մոտավորապես 20 000 անգամ մեկ վայրկյանում։


== Հետաքրքրաշարժ փաստեր ==
2012-ի հունվարին սլովակ ալտահար Լուկաշ Կմիտը համերգի ժամանակ ընդհատեց իր ելույթը, երբ դահլիճում հնչեց հանդիսականներից մեկի Nokia tune հեռախոսազանգը։ Փոքր դադարից հետո Կմիտը ժպտալով նվագեց Nokia tune-ը՝ գոհացնելով դահլիճում հավաքվածներին։


== Հղումներ ==
Gran Vals կոմպոզիցիայի Midi-տարբերակը


== Ծանոթագրություններ ==
Հրեշտակ (քանդակ, Երևան)

Անվան այլ կիրառումների համար տե՛ս՝ Հրեշտակ (այլ կիրառումներ)«Հրեշտակ», քանդակ Երևանի Կենտրոն համայնքում՝ Հրազդանի կիրճում, Երևանի մանկական երկաթուղու տարածքում։ Տեղադրվել է 1994 թվականին։


== Հեղինակ ==
Քանդակագործ՝ Հովհաննես Մուրադյան


== Տվյալներ ==
Քանդակի նյութը տուֆ է, բարձրությունը 2 մետր է։


== Ծանոթագրություններ ==
Գենիչեսկի շրջան

Գենիչեսկի շրջան (ուկրաիներեն՝ Генiчеський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Գենիչեսկ։


== Աշխարհագրություն ==
Շրջանի տարածքի մակերեսը կազմում է 3008 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 64100 մարդ։ Բնակչության խտությունը կազմում էր 21,31 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Վանք (Մեղրու շրջան)

Վանք, գյուղ Հայկական ԽՍՀի Մեղրու շրջանում, Մեղրի քաղաքից 15 կմ հյուսիս, Լալեր գետի ձախափնյա մասում, լեռնային, ջրառատ վայրում։ Շրջակայքում կան անտառներ։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հնում մտնում էև Սյունիք աշխարհի Մացրու գավառի մեջ։ Գյուղի մասին հիշատակված է Տաթևի վանքի նոր հարկացուցակում (XVIII դար)։
Բնակչության նախնիները տարբեր ժամանակներում գաղթել են Պարսկահայաստանի Ղարադաղի շրջանի գյուղերից։
1960-ական թվականներին գյուղը ապաբնակեցվել է բնակավայրերի խոշորացման պատճառով։


== Բնակչություն ==
Բնակիչները հայեր էին։
Վանքի ազգաբնակչության փոփոխությունը.


== Տնտեսություն ==
Բնակչության հիմնական զբաղմունքը անասնապահությունն ու մեղվաբուծությունն էր։


== Պատմամշակութային կառույցներ ==
Գյուղում կար կանգուն եկեղեցի, XVII դարի կամուրջ։ Շրջակայքում գտնվում են Քեշիշքյանդ, Տմալի, Կռաձոր գյուղատեղիները։


== Կրթություն ==
Գյուղն ուներ տարրական դպրոց, գրադարան։


== Անվանի մարդիկ ==
Այստեղ է ծնվել Դավիթ-Բեկի ազատագրական շարժման ակտիվ մասնակից Վրթանեսի որդի Ստեփանոս Շահումյանը՝ Դավիթ-Բեկի պատմության հեղինակը։


== Ծանոթագրություններ ==


== Արտաքին հղումներ ==
Տալիոն

Տալիոն (լատ.՝ lex talionis), հանցագործության համար հատուցում։ Հատուցման սկզբունքով («ակն ընդ ական, ատամն ընդ ատաման») պատիժ, ըստ որի հանցավորին հասցվում է այն վնասը, ինչ նա պատճառել է տուժողին։ Առավել ցայտուն արտահայտվել է Համմուրաբիի օրենքներում, հին հրեական իրավունքում։ Տալիոնի տարրերը կան տասներկու աղյուսակներում։ Ծագել է տոհմական հասարակարգում՝ արյան վրեժը սահմանափակելու նպատակով։ Նոր ժամանակներում Տալիոնի գաղափարները արտահայտվել են մի շարք ուղղություններում Կանտի, Հեգելի հայացքներում, քրեական իրավունքի գիտության մեջ՝ դասական դպրոցի ներկայացուցիչների աշխատություններում։
Երեկոյան տարբերակ

«Երեկոյան տարբերակ» (լատիշ․՝ Vakara variants), ռեժիսոր Ձիդրա Ռիտենբերգայի գեղարվեստական ֆիլմը, որը նկարահանվել է Ռիգայի կինոստուդիայում 1980 թվականին։


== Սուժե ==
Ձիդրա Ռիտենբերգայի երկրորդ ժապավենն է, որը նկարահանվել է Բրոնիսլավա Պարշևսկայայի ստեղծագործությունների հիման վրա և ունի խիստ արտահայտված սոցիալ-մանկավարժական ուղղվածություն։
Ֆիլմի գլխավոր հերոսուհին գալիս է աշխատելու մի փոքր գավառական քաղաքի երեկոյան դպրոցում։ Ուսուցման մեթոդաբանության նկատմամբ նրա ժամանակակից մոտեցումը հավանության չի արժանանում նոր գործընկերների շրջանում։ Ավելին, նա ակամա ներքաշվում է իր աշակերտներից մեկի բարդ ընտանեկան հարաբերությունների մեջ։


== Դերերում ==
Աստրիդ Կայրիշա – Աննա 
Ռոման Գրոմադսկի – Վիկտոր 
Ինդա Բուրկովսկա – Իևա 
Յուրիս Ժագարս – Յուրիս 
Լելդե Վիկմանե – Յուլիա 
Լիգիտա Սկուինյա – Ռեգինա
Մայգա Մայնիեցե – դպրոցի տնօրեն 
Հելգա Դանցբերգա – Մայգա 
Եվա Մուրնիեցե – Ադելաիդա 
Իզա Բինե – ֆիզիկայի ուսուցիչ
Գունար Օրդելովսկիս – Արվիդ 
Յանիս Զենիթիս – Ուլդիս 
Դիանա Զանդե – Էրիկա
Իլգա Վիտոլա – Յանիսի մայրը
Օլգա Կրումինյա – Ռուտա Յանովնա


== Նկարահանող  խումբ ==
Սցենարի հեղինակներ՝ Բրոնիսլավա Պարշևսկայա
Բեմադրող ռեժիսոր՝ Ձիդրա Ռիտենբերգա
Բեմադրող օպերատոր՝ Գվիդո Սկուլտե
Կոմպոզիտոր՝ Վալտեր Կամինսկիս


== Ծանոթագրություններ ==


== Արտաքին հղումներ ==
Ձիդրա Ռիտենբերգայի ֆիլմերը
Աիդու (գյուղ, Պաիստու շրջան)

Անվան այլ կիրառումների համար տե՛ս՝ ԱիդուԱիդու (էստ․՝ Aidu), գյուղ Էստոնիայի Վիլյանդիմաա նահանգի Պաիստու շրջանում։
2011 թվականի տվյալներով գյուղում բնակվում էր 115 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նորովանց

Անվան այլ կիրառումների համար տե՛ս՝ Նորովանց (այլ կիրառումներ)Նորովանց, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից 35 կմ հյուսիս, Վանա լճի արևելյան ափին։


== Պատմություն ==
Բնակիչները մասնակցել ենբ 1915 թվականի Վանի ինքնապաշտպանական մարտերին։ Գյուղն ավերվել է 1914-1918 թվականներին՝ Մեծ եղեռնի ժամանակ։


== Բնակչություն ==
Հայաբնակ գյուղ էր։ 1850-ական թվականներին ուներ 36 տուն՝ 268 բնակչով, իսկ 1909 թվականին՝ 30 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, այգեգործությունն ու անասնապահությունն էր։ Մասամբ նար զբաղվում էին ձկնորսությամբ։


== Պատմամշակութային կառույցներ ==
Նորովանցն ուներ Ս. Աստվածածին (կամ Ս. Ստեփանոս) անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արապադայի

Արապադայի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==